# Caracalla

### De la Wikipedia, enciclopedia liberă

Marcus Aurelius Antoninus - Muzeul Luvru

Marcus Aurelius Antoninus (4 aprilie 186–8 aprilie 217), cunoscut sub numele Caracalla, a fost împărat roman din 211 până în 217.

Caracalla (dinastia Severilor), porecla împăratului derivă de la numele celtic al unei mantale purtate în Gallia. Fiu al lui Septimius Severus şi al Iuliei Domna, născut la Lyon, Caracalla este desemnat în 196 caesar, iar în 198 augustus, devenind la 4 februarie 211, la moartea tatălui său, coîmpărat alături de fratele său, Geta. Ura dintre cei doi fraţi duce, în februarie 212, la asasinarea lui Geta în palatul din Roma, urmată de uciderea a 20.000 de partizani ai acestuia. Caracalla continuă politica lui Septimius Severus de întărire a autorităţii imperiale, având ca principal sprijin armata. Sursele istorice referitoare la Caracalla spuneau că era un eretic şi un neglijent în sarcinile legate de conducerea imperiului (Cassius Dio informa că rareori invoca curtea şi că în timpul vizitei în Nicomedia 214/215 a lăsat mamei sale Iulia Domna câteva sarcini de rezolvat).

Ca urmare a lungului proces de formare a statului naţional, Caracalla a emis în primul său an de domnie -212-, edictul Constitutio Antoniniana.

Din punct de vedere militar Caracalla iniţiază o politică externă ofensivă, luptă la răsărit de Rin împotriva alamanilor (213), la Dunăre împotriva carpilor (214), iar în 215 începe un nou război împotriva Regatului Part. Bun comandant al armatei, Caracalla a efectuat in 213 o calatorie in Dacia; aceasta actiune a fost cuprinsa in cadrul programului sau militar de intarire a fruntariilor europene a Imperiului Roman. Prezenta sa a fost atestata de numeroase inscriptii si de cateva fragmente statuare gasite la Porolissum (Moigrad, jud. Salaj.Trebuie amintit ca cele doua fortificatii romane de la Porolissum si, anume, castrele, cite unul, pe dealurile Pomet si Citera ale localitatii, impreuna cu un complex sistem defensiv, situat pe culmile sau la poalele Muntilor Mesesului, au reprezentat, in acele timpuri, cheia de bolta a apararii romane in regiunea nord-vestica a Daciei.

"Gratie" ideilor imperiale, bunurile sunt confiscate de la cei ce se opuneau, astfel producandu-se o "nationalizare" mai vasta ca oricand. Caracalla si-a conferit titlurile de "Pacator" si "Nume Praeseus", declarandu-se un Alexandru al Orientului. Este asasinat în aprilie 217, în timpul campaniei din Mesopotamia, din instigarea prefectului pretoriului, M.Opellius Macrinus, care se proclamă împărat. Nici sub Macrinus si urmasii sai, nu s-a refacut echilibrul economic, rezultand astfel o perioada de dezordine monetara.

Predecesor: Septimius Severus | Împărat Roman 211 - 217 | Succesor: Macrinus

Adus de la "http://ro.wikipedia.org../../../c/a/r/Caracalla.html"

Categorii: Naşteri în 186 | Decese în 217 | Împăraţi romani | Dinastia severilor | Împăraţi romani ucişi

##### Views

- Articol
- Discuţie
- Versiunea curentă

##### Caută

##### În alte limbi

- Български
- Català
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Galego
- עברית
- Hrvatski
- Magyar
- Italiano
- 日本語
- ქართული
- 한국어
- Latina
- Nederlands
- Norsk (bokmål)
- Polski
- Português
- Русский
- Српски / Srpski
- Svenska